Document ID: 31995R1948

Komisijas Regula (EK) Nr. 1948/95
(1995. gada 7. augusts),
ar ko nosaka īpašus pasākumus Regulas (EK) Nr. 974/95 piemērošanai olīveļļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 22. decembra Regulu (EK) Nr. 3290/94 par korekcijām un pārejas pasākumiem lauksaimniecības nozarē ar mērķi īstenot Urugvajas daudzpusējo tirdzniecības sarunu kārtā noslēgtos līgumus [1], un jo īpaši tās 3. panta 1. punktu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un ar Regulu (EK) Nr. 3290/94,
ņemot vērā Padomes 1986. gada 26. maija Regulu (EEK) Nr. 1650/86 par kompensācijām un maksājumiem, kas piemērojami, eksportējot olīveļļu [3],
tā kā ar Komisijas 1995. gada 28. aprīļa Regulu (EK) Nr. 974/95 par dažiem pārejas pasākumiem, kas vajadzīgi, lai īstenotu Urugvajas kārtas Lauksaimniecības nolīgumu [4], paredz noteikumus, lai nodrošinātu saskaņotu pāreju no sistēmas, kas pastāvēja pirms iepriekšminētā nolīguma spēkā stāšanās dienas, uz sistēmu, kas pastāv pēc tās, jo īpaši attiecībā uz eksporta licenču izsniegšanu par daudzumiem, ko parasti laiž tirgū attiecīgajā laika posmā;
tā kā, lai nodrošinātu atbilstību šiem noteikumiem par daudzumiem olīveļļas nozarē, pārejas posma eksporta licences būtu jāizsniedz tikai attiecībā uz daudzumiem, kas piešķirti saskaņā ar pastāvīgo konkursu, kuru uzsāka ar Komisijas Regulu (EK) Nr. 2517/94 [5];
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Olīveļļas nozarē licences, kas minētas Regulas (EK) Nr. 974/95 1. panta 1. punktā (še turpmāk "pārejas posma licences"), izsniedz tikai attiecībā uz produktu daudzumiem, kas piešķirti saskaņā ar pastāvīgo konkursu, kuru uzsāka ar Regulu (EK) Nr. 2517/94.
2. pants
1. Ieinteresētās personas iesniedz piedāvājumus no 1995. gada 1. septembra, norādot, vai tie attiecas uz pārejas posma sertifikāta pieteikumu.
2. Paziņojumā par Regulas (EK) Nr. 2517/94 5. panta 5. punktā minētajiem piedāvājumiem atsevišķi norāda tos, kas attiecas uz pārejas posma licenču pieteikumiem.
3. pants
Ja piešķīrums kādam konkursa pretendentam, kura piedāvājumi attiecībā uz pārejas posma licenču pieteikumiem attiecas uz daudzumiem, kas vienādi vai mazāki par Regulas (EK) Nr. 2517/94 6. panta 1. punktā noteikto maksimālo eksporta kompensācijas apjomu, izsauktu Regulas (EK) Nr. 974/95 1. panta 1. punktā minētā daudzuma ierobežojuma pārsniegšanu, šiem piedāvājumiem nosaka maksimālo pieļaujamo daudzumu saskaņā ar Regulas (EK) Nr. 2517/94 6. panta 2. punktu un līgumu slēdz saskaņā ar minētās regulas 7. pantu.
4. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1995. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 7. augustā

Labels: 3
17
15